'आशाभिमुखीकरण' देउवाको ठूलो पूँजी हो। त्यही पूँजीका बलमा उनले आफ्नो धमिलिएको व्यक्तित्वलाई उजिल्याउँदै नेतृत्वमा विजयी भए। यस अर्थमा, पार्टी सभापतिको जिम्मेवारी उनका लागि अन्तिम अवसर हो, जहाँ आफूलाई 'नयाँ देउवा' बनाउने मौका छ। कांग्रेसका पछिल्ला सभापतिले अन्तिम पालिमा उत्कृष्टताको उँचाइ बनाएका पनि छन्। विगतका पार्टी नेतृत्वले न्याय दिन नसकेका कारण पीडाको गहिरो अनुभूति देउवासँग छ।
